Jeg antar at det er 500 her, og alle har de et merkelig uttrykk.
De ser alle ut... Det er vanskelig å forklare.
De er som lammet. De vil ikke tro at John Lennon er død.
Det var en trist forsamling. De kom kun for å sørge.
John Lennons kone, Yoko Ono, ba om at sangerens død...
Morgenen etter at John døde gikk jeg gjennom porten.
Det var gul polititape rundt hele innkjørselen.
Det lå knust glass på bakken.
Og Johns blod dekket fortauet.
VENN AV FAMILIEN
Jeg måtte tråkke over det for å komme inn.
Yoko var ikke helt til stede.
Hun stirret på tv-en en stund, selv om lyden av slått av.
Den viste bare det samme om og om igjen.
Vi hørte sangen fra gaten, selv om vi var i toppetasjen.
Vi hørte det veldig tydelig.
Hun så på meg og sa: "Hvorfor gjorde han det?"
REDDEREN I RUGEN
Jeg er sjefetterforsker James T. Sullivan fra New York-politiet.
Vi inviterte dere hit for å fortelle hva vi foreløpig vet,
og hva som har skjedd angående drapet på John Lennon.
Vi har arrestert Mark David Chapman
fra 55 South Kukui... K-U-K-U-I Street
på Hawaii for drapet på John Lennon.
- Var han psykiatrisk pasient? - Ikke som vi vet.
Hvordan oppførte han seg?
- Han var veldig rolig. - Kan du si...
- Rasjonell? - Hvor ble Mr. Lennon skutt?
Han ble skutt tre... Nei. Jeg kan ikke si at han ble skutt.
Det vil rettslegen avgjøre. Men det er sju sårskader.
Det kan være inngangs- og utgangssår.
- Hvor mange skudd? - Våpenet var tomt. Fem skudd.
- Ga han noen grunn? Motiv? - Nei.
- Ok. Takk. - Takk.
FORTALT AV KIEFER SUTHERLAND
Pressefolk fra hele verden kom til New York-politiets 20th Precinct.
De ville vite mer om mannen som nettopp hadde drept John Lennon.
Hvor hadde de vært?
Takk.
De får gå rundt og intervjue politiet som jobber på saken.
Kan jeg... La meg ta meg av papirene.
På stasjonen ble jeg omringet av journalistene.
- Hvor mange skudd? - Var han bevisstløs?
- Så vidt jeg vet var han bevisstløs. - Sa han noe?
- Nei. - Og Yoko?
Hun var hysterisk. Ja.
Det var folk fra England, fra Tyskland...
De ville snakke med meg, og...
Det var en så stor sak at hele verden fikk høre om den.
Alle ville vite hva som skjedde.
- Hva vet vi om mistenkte? Hva vet du? - Jeg vet ingenting.
Hvor var han da du kom?
Han var alt i varetekt. Han ble pågrepet av betjent Spiro.
Kan du beskrive ham? En generell beskrivelse?
Da jeg fikk beskjed om å passe på Chapman på kontoret,
var det sjokkerende
å sitte med ham som nettopp hadde drept John Lennon.
Han var først helt rolig, men så ble han nervøs og begynte å skjelve.
Da etterforskeren kom inn og sa at de hadde kontaktet konen hans,
ble han virkelig opprørt og nervøs.
Han sa at han måtte på toalettet. Jeg sa jeg kunne følge ham, noe jeg gjorde.
Mens jeg var der inne, sa jeg til ham: "Forstår du hva du har gjort?"
Han sa: "Ja. Jeg drepte meg selv. Jeg er John Lennon."
Jeg så på ham og følte...
Jeg ville kaste ham ut av vinduet, men...
Politiet får en forklaring fra Chapman. Han får lov til å snakke med sin kone.
- Gloria? - Ja.
Dette er politibetjent Spiro. Jeg står her med mannen din.
Han ville ringe deg for å fortelle at han har det bra.
- Ja. - Han kommer.
Samtalen blir tatt opp i tilfelle Chapman røper informasjon.
- Hei. - Hei.
- Er politiet hos deg? - Nei. Journalistene ringte først.
- Jeg vil ikke snakke med noen. - Skal jeg komme?
- Hvor? - Til New York.
Nei, nei, nei. Bli hvor du er.
Forstår du hva du har gjort?
Ok. Jeg elsker deg. Det vil jeg alltid.
- Og jeg elsker deg. - Ok. Ha det.
Vi visste at vi hadde rett mann.
Vi hadde drapsmannen.
Det var vi sikre på, men vi
ville være sikre på at han ikke hadde fått noen hjelp.
Jeg ville ha tak i alle mulige vitner,
alle som så noe, få samlet dem før de forsvant.
Drosjesjåføren Richard Peterson tok kontakt som et viktig vitne.
Det var fullstendig kaos på politistasjonen.
Fullt kaos.
Pressen hadde begynt å samle seg. Det var en stor sak.
De forhørte meg, og jeg fortalte hva jeg hadde sett.
Men jeg måtte gjenta det tusen ganger, for det var helt merkelig.
Etter at han skjøt, ble Chapman stående der med våpenet.
Han slapp våpenet, tok av jakken,
trakk fram boken og holdt den opp. Redderen i rugen.
Den merkelige oppførselen bekreftes av en betjent som var til stede.
Noe av det merkelige som skjedde da Chapman ble pågrepet
var at han ikke prøvde å rømme, men sto og leste en bok.
Jeg tenker på den muligheten han hadde til å løpe inn i parken og forsvinne,
sette seg på et fly og dra til Hawaii. Ingen ville visst noe.
Etter forhøret blir Chapman siktet for drap.
Da de tok ham med til retten, ble det avgjort at om...
Noen kunne komme til å ta hevn. Vi måtte ha en lokkefugl.
Vi måtte finne noen som meldte seg frivillig.
Noen som ikke brydde seg om livet.
Jeg vet ikke hvem det var. Og det var det som skjedde.
Bildet du ser av Steve og ham, det er ikke ham.
Han gikk ut en annen dør og ble kjørt i en politibil til rettslokalet.
Mens han tas med til rettslokalet,
prøver journalister over hele verden å finne ut hvem Mark Chapman er.
Beatles-fans holdt minnestunder, men alle hadde det samme spørsmålet:
Hvorfor drepe John Lennon?
Mistenkte er Mark David Chapman, 25 år gammel.
En arbeidsledig vekter fra Honolulu.
Mark Chapman, en frilansfotograf fra Honolulu på Hawaii.
Vi vet at han jobbet ved Castle Memorial Hospital...
Hver gang vi hører nye fakta, endrer bildet av Mark Chapman seg.
Hele verden vet hvem John Lennon var.
Nå prøver vi å forstå hvem den påståtte drapsmannen er
slik at vi kanskje kan fatte det.
Politiet oppdaget at Chapman lå på Sheraton Hotel kvelden før drapet.
De ber om å få ransake hotellrommet. Etterforskerne ankommer hotellet.
Etter pågripelsen dro vi til hotellet og fikk tillatelse til å gå inn.
På kommoden fant vi bilder og visse...
personlige eiendeler som tilhørte Chapman.
Det var lagt der til oss.
"Tiltalte har lagt følgende eiendeler på bordet:
passet sitt, en åttesporskassett med musikk av Todd Rundgren,
en bibel åpen på Johannesevangeliet.
Midt blant alle eiendelene hadde han lagt en liten Trollmannen fra Oz-plakat.
Et brev fra en tidligere YMC-leder ved Fort Chafee,
hvor han hadde jobbet med vietnamesiske flyktninger."
Det virker som om han alltid jobbet med barn eller folk som trengte hjelp.
Enkelte mener at eiendelene viser at drapet var planlagt.
Ikke bare drapet, men at han forventet en politietterforskning.
Chapmans forsvarere mener at det viser at han var utilregnelig.
Mark Chapmans advokat, Herbert Adlerberg, overtalte retten
til å sette Chapman under psykiatrisk observasjon.
Han virker forvirret.
Han virker ikke som om han kan samarbeide med advokaten sin akkurat nå. Og...
På hvilken måte?
Svarene følger ikke de spørsmålene jeg stiller ham,
særlig ikke spørsmålene angående selve hendelsen.
Det vil være tilrådelig å få ham undersøkt psykiatrisk før saken går videre.
Chapman tas med til Bellevue sykehus' fengselsavdeling for vurdering.
Nestleder Ed Hershey venter på ham der.
Jeg var på Bellevue da han kom.
Jeg tok heisen opp til etasjen der fengselsdelen var
sammen med ham og betjenten som fulgte ham.
Vi sto like ved hverandre.
Jeg spurte ham om han hadde det bra. Han nikket.
Jeg tenkte at han så så normal ut.
Det var ikke noe særskilt ved ham.
Jeg tenkte på hva jeg skulle si til reporterne etterpå.
Han så fredelig ut.
Han viste ingen følelser i det hele tatt.
Dette er fengselsavdelingen ved Bellevue hvor Mark Chapman,
som skal ha drept The Beatles' John Lennon,
sitter i en celle i andre etasje, under ekstraordinære sikkerhetstiltak.
Helsepersonell tar seg av Chapman,
og dr. Naomi Goldstein skal vurdere om han er strafferettslig tilregnelig.
Hun har aldri før snakket offentlig om sine observasjoner.
De sendte ham inn. Han kom inn.
Jeg sa: "Hei, jeg er dr. Goldstein. Vil du sette deg?"
Jeg ville vite hva som skjedde og hvordan.
Vi snakket en stund, tror jeg. Han viste så mange forskjellige ansikter.
Han kunne være slem. Han kunne være snill. Han var vanskelig.
Han prøvde å unngå å svare direkte.
Det var en gåte.
"Snakker sammenhengende, relevant og logisk.
Svært engstelig, hyperventilerer og er utslitt,
men samarbeider, oppfører seg bra og er mottakelig."
Han snakker altså med meg.
Da jeg var på det gamle soverommet med Yoko,
hørte vi Johns sanger sunget av tusenvis av mennesker.
Ringo var den første som ringte og som dro dit.
John var glad i Ringo. Snakket alltid så varmt om ham.
Jeg gikk inn og sa til Yoko: "Jeg vet hvordan du har det."
Men hun sa rett ut: "Nei, det gjør du ikke."
Uansett hvor nær jeg var ham, så var jeg ikke halvparten så nær ham som hun var.
Folk ropte opp mens vi var der, til Yoko eller Sean: "Kom til vinduet."
Det ville vært bedre om de lot henne være, for de kunne ikke få ham tilbake.
Det hjalp ikke henne å ha folkemengden utenfor som spilte musikken hans.
Jeg ville ikke høre hvor høyt folk elsket The Beatles da jeg kom ut.
Ikke noe sånt da vi nettopp hadde mistet John.
Jeg var ikke der for å treffe en Beatle, men en venn, uavhengig av bandet.
Dette skrev Yoko den 9. desember 1980.
"Det er ingen begravelse for John.
Senere skal vi sette av tid til en stille minnestund hvor vi ber for hans sjel."
John skulle kremeres.
Asken hans står den dag i dag på et hemmelig sted.
Lennons plutselige drap uten et tilsynelatende motiv
gjør at de som sto ham nærmest er desperate etter å få svar.
Jeg har aldri sagt dette før.
En av tingene Yoko ba av meg
var å undersøke de forskjellige teoriene,
konspirasjonsteoriene, etter drapet på John.
Enkelte trodde skjulte krefter sto bak Lennons drap.
USAs FOLKEDRAPREKORD
På 70-tallet var han en frimodig figur i USAs politiske liv,
og mobiliserte mange følgere mot president Nixon og Vietnamkrigen.
Vi er her for å få gutta hjem igjen, men la oss ikke glemme maskinene.
Ta med maskinene hjem, så oppnår vi endelig fremskritt.
De var begge overbevist om at Dakota-bygget,
altså at bygården deres, ble avlyttet.
Det er ingen tvil om
at etterretningstjenestene her i landet,
enten det er CIA, FBI, National Security
eller andre, at de gjorde det.
Jeg vet forskjellen på en normal telefon når jeg tar den, og når det er mye bråk.
Når jeg kommer ut, står det fyrer på andre siden av gata.
Når jeg kjører, følger de etter.
Jeg skjønte plutselig at det var alvorlig. De vil ta meg til slutt.
John og Yokos paranoia var velbegrunnet.
Disse FBI-dokumentene, hele 12 kilo, som Jon Wiener fikk tak i, viser at Lennon
ble sett på som en politisk trussel av Nixon-regjeringen.
Det er hundrevis av sider som er skrevet til sjefen for FBI fra Richard Nixon
hvor det blir bestemt at John og Yoko skulle bli fulgt, overvåket.
Og det ble gjort tiltak på høyeste hold i regjeringen...
EKSTREMISTER ANSES SOM FARLIGE
...for å gjøre noe med Lennon-problemet.
Ingen har latt freden få en sjanse.
Gandhi og Martin Luther King prøvde det, men ble skutt.
Dersom en tredjepart sto bak Lennons død, hva var da Mark Chapmans rolle?
MKUltra er kodenavnet for et hemmelig CIA-prosjekt
hvor intetanende mennesker ble brukt til tankekontrolleksperimenter.
Dr. Milton Kline, en hypnoseekspert,
hadde en viktig rolle i CIAs MKUltra-program.
De fleste av myndighetenes etterretningsorganer
har vurdert hypnose som et verktøy
for å kunne utføre enkelte etterretningsoperasjoner.
Dr. Kline besøker senere Chapman mens han sitter fengslet
og blir en del av hans forsvarsteam.
Dokumenter viser tydelig at CIA prøvde
å utvikle agenter som de hadde stor kontroll over,
det største eksperimentet i hjernevasking som er avslørt.
CIA var fascinert av ideen om hjernekontroll,
og enkelte mente det hadde en rolle i drapet på Robert Kennedy.
Sirhan husker at han var på hotellet drapskvelden.
Han husker at han ga kaffe til en pen jente, men det er alt.
Sirhan husker at han gikk gjennom en alkove med speil.
Han ble ør av alle speilene.
Forsvaret mener han ble satt i en hypnotisk transe.
Sirhan husker at hans første reaksjon var å ta Kennedy i hånden,
men da folkemengden løp mot ham, trakk han våpenet.
Chapmans merkelige atferd rett etter drapet på Lennon
er noe som bekymrer sjefetterforsker Ron Hoffman.
Var han alene? Var det noen som samarbeidet med ham?
Var det forbund?
Jeg og alle andre stilte disse spørsmålene.
Vi sendte folk til Hawaii for å forhøre vennene og slektningene hans.
Vi snakket med familien, med alle vi fant som kjente ham.
Han var for det meste veldig stille og en god arbeider.
Han var en forsiktig og intelligent, ung mann.
Han var veldig intellektuell. Svært balansert.
Chapmans liv er på mange måter som en rotete mosaikk.
Vennene hans prøver å sette sammen bitene.
De lurer fremdeles på om den Mark Chapman de har kjent i mange år
kan være samme mann som nå står siktet for å ha drept John Lennon.
Chapman forblir en gåte, og alle er ivrige etter å forstå ham.
De finner raskt dem som står ham nærmest for å prøve å avsløre mer.
En vakt ble plassert utenfor Chapmans leilighet i dag.
Chapmans kone, Gloria Abe, skal være der inne med en venninne.
Hun nekter å snakke med pressen.
Vi kom klokken 07.00 i dag, før vakten kom, og hørte noen som gråt.
Hun var overveldet av pressen.
Hun trengte en advokat og ringte meg.
Jeg tenkte det mest effektive var å få alle fra pressen i samme rom.
La dem få stille så mange spørsmål som de ønsket, så var man ferdig.
Som Beatles-fan
sørger jeg over Lennons død og føler en stor sorg for hans kone og sønn.
Jeg vil bare si at jeg er veldig lei meg for at dette har skjedd
med Yoko Ono og familien hennes, og at mannen hennes måtte dø.
Da jeg hørte henne si at det var så synd at han måtte dø,
visste jeg ikke om det bare var Glorias dårlige ordvalg.
Han hadde ikke dødd om ikke Chapman hadde drept ham.
Jeg tror ikke det tydet på at hun visste at han ville dø.
Jeg tror ikke hun da hadde akseptert
det faktum at mannen hennes hadde drept ham.
Gloria har ikke gjort noe eller tatt del
i denne turen på noen måte som tilsier at hun bevisst
ga Mark støtte i handlingen.
Hun ga ikke fra seg mye i den direkte måten
hun la det fram på.
Jeg hadde forventet mer følelse. Men hun er nok bare sånn.
Jeg er kristen, og jeg mener at tilgivelse er noe av det største som fins.
Jeg har vært en tilgivelig person.
Gloria svarer på spørsmål fra pressen,
men mange aspekter ved forholdet til Chapman blir ikke brakt for dagen.
Hun sa at etter at de giftet seg,
hadde Chapman begynt å drikke og hadde slått henne flere ganger.
Så var han plutselig uflidd og full.
Hun begynte da å bli bekymret for hans psykiske helse.
I New York har psykiater dr. Naomi Goldstein
kommet til en konklusjon angående Chapmans strafferettslige tilregnelighet.
Om man er strafferettslig tilregnelig er avhengig av
at man forstår tiltalen og kan samarbeide om sitt eget forsvar.
Han viste ingen tegn til psykose.
Ingen tegn til hallusinasjoner eller vrangforestillinger.
Endelige vurdering: Strafferettslig tilregnelig.
Til siden, folkens. Kom igjen. Trekk til siden.
Når rettssaken nærmer seg,
endres folkets sinnsstemning fra sorg til sinne.
DØDSTRUSLER TIL ADVOKATEN!
Fortell hvorfor du trakk deg.
Presset blir for stort for advokaten.
Tulletelefoner, nysgjerrige folk. Telefonlinjen min var opptatt hele dagen.
Jeg kunne ikke representere ham godt nok under disse omstendighetene.
Trekk tilbake.
Vi måtte anta at svært mange ønsket å angripe ham.
Vi hadde et individ som nettopp hadde drept en Beatle.
Vi måtte finne et trygt sted i vårt system.
Det ble raskt bestemt at det ville være på sykehuset på Rikers Island.
Mark Chapman ble flyttet fra Bellevue etter flere dødstrusler.
Fengselet Rikers Island ligger i East River, og kan bare nås over en bro.
Det er avsidesliggende til å være i New York.
Det at det er så avsidesliggende gjør det ideelt for en som Chapman.
Blant økt fiendtlighet
trer en ung og relativt uerfaren forsvarsadvokat inn i rampelyset.
Jonathan Marks, 37, sier han ble oppringt og spurt om å ta saken.
Han kom ikke på noen grunn til å takke nei.
Det er mange som er sinte på Mr. Chapman, og du skal representere ham...
Hvordan føles det?
De som er sinte på Mr. Chapman vil vel ikke la det gå ut over meg?
Jeg er en advokat som representerer en klient.
Han får hjelp av David Suggs til saken som stadig øker i omfang.
Det er mitt syn nå og da at en advokat ikke har et større kall
enn å forsvare en tiltalt som også er upopulær.
Men det var ikke tvil om at vi også følte på presset.
Jeg hadde jobbet med høyprofilerte saker før.
Men det viste seg at dette var et kvantesprang
i forhold til det jeg hadde gjort før.
For å forberede seg besøker Chapmans forsvarsteam ham i fengselet.
Det er søndag og jeg er på Rikers Island for å treffe Mark Chapman.
De tar opp hver eneste samtale de har med ham.
Jeg er virkelig glad for å kunne representere deg.
Disse samtalene har aldri ført blitt offentliggjort.
Lover du at... Jeg spør deg bare én gang. Aldri igjen.
- Lover du å fullføre dette? - Det lover jeg.
Det spørsmålet kan du stille så ofte du vil.
Det var merkelig. Av og til kunne man snakke med ham,
og han virket ganske normal.
Men så... Pang!
Så kom det plutselig ting ut av ham som var helt fullstendig vanvittig.
Og da tenkte man: "Ja, han er gal."
Si hva som skjedde.
Det er en ganske sprø tanke.
Jeg trodde jeg ville bli noen om jeg drepte noen.
- Hva ville du bli? - Du vet Redderen i rugen?
- Ja. Ja. - Jeg hadde boken med meg.
Jeg trodde jeg ville bli personen i boken. Nå forstår jeg at det...
- Hva trodde du at du ville bli? - Holden Caulfield.
Han trodde han ville bli Holden Caulfield, personen i boken Redderen i rugen.
Han ville gå fra å være en kraftig,
ung mann til en høy, tynn tenåring.
Han var ikke rasjonell.
Det var ikke et mysterium. Han hadde skutt Lennon.
Han prøvde ikke å rømme. Spørsmålet ville bli:
"Hvordan var hans sinnstilstand da han utførte handlingen?"
Vi skulle bevise for juryen at denne mannen faktisk
hadde en sinnslidelse, og at han som et resultat av det,
trengte psykiatrisk behandling, og ikke
bli straffet i et fengsel.
Påtalemyndigheten vil ikke godta Chapmans utilregnelighet.
Hvis noen var så påvirket av en alvorlig psykisk sykdom,
at de plukker opp et våpen og tror det er en banan,
så er det en måte å påvise utilregnelighet.
Men vi mener at det ikke var snakk om psykisk lidelse.
Han visste hva han gjorde. Han hadde et våpen og han brukte det.
Han visste at det han gjorde var galt, for han ventet på politiet etterpå.
RETTSLOKALE
- Hva vil psykiateren gjøre? - Når vil de undersøke ham?
De skal undersøke sinnstilstanden hans.
Chapmans advokat, Jonathan Marks,
avslører den kontroversielle utvelgelsen til teamet.
- Jeg har valgt den beste. - Hvem er det?
Er ikke Milton Kline hypnotisør?
Milton Kline er klinisk psykolog. Han bruker også hypnose som et verktøy.
Han har valgt eksperten
CIA brukte i sitt hjernekontrollprogram, dr. Milton Kline.
Man kan trene noen til å bruke våpen vilkårlig.
Man kan trene noen til å skyte noen uten særlig følelse, tanker, betenkeligheter.
- Dette er dr. Kline, Mark. - Hyggelig å møte deg, Mark.
Om det er skjulte aspekter ved drapet, håper dr. Kline å avsløre dem via hypnose.
Jeg vil at du skal fokusere på taket med øynene, Mark.
Lukk øynene sakte og forsiktig.
La kroppen begynne å slappe av,
fra toppen av hodet og helt ned til tærne.
Føl at avslapningen blir dypere og dypere.
Dypere og dypere og dypere.
Jeg føler meg rar nå. Veldig avslappet.
Det har den effekten.
Prøv å visualisere den scenen for meg.
- Dødsscenen? - Ja.
Ok. Jeg satt der og det kom en bil.
Jeg visste den var hans, så jeg sa: "Nå skjer det."
Døren ble åpnet og Yoko kom ut. Jeg nikket til henne.
Så kom han ut. Jeg så på John da han gikk forbi.
Så gikk jeg bort fra fortauet.
Jeg gikk et par meter, snudde meg og så på ham.
Jeg tok pistolen ut...
...og siktet på ham før jeg skjøt i vei.
Alle fem skuddene.
Så førte de meg bort, og det var da jeg sa: "Jeg er redderen i rugen."
Husker du hva du følte? Bare selve følelsen?
Det føltes som om det ikke var meg, men det var det.
Jeg gjorde det. Jeg husker det.
Hvilken del av hjernen din tok den avgjørelsen?
Jeg ser en kamp. En del av meg ville ikke gjøre det.
Jeg husker at jeg hadde en stemme i hodet som sa:
"Gjør det. Gjør det." Akkurat i det han gikk forbi. Så gjorde jeg det.
Nå blir det ti minutter med stille bønn,
hvor Yoko Ono har bedt om at man ber for John Lennons sjel.
Slå av alle radioer.
Stopp alt kjøp og salg av varer.
Mediter på din egen stille måte. Vi begynner nå.
La oss alle be. Takk.
Chapman venter på rettssak
mens tusenvis samles i Lennons minnestund i Central Park.
En av deltakerne har fulgt nøye med på de siste dagenes hendelser.
Han heter John Hinckley jr.
Han har også en kopi av Redderen i rugen.
Og han skal snart skyte USAs president.
NESTE GANG
Mark Chapman hevder han var strafferettslig utilregnelig.
Gud ba ham gjøre det.
Han er skyldig. Jeg tror ikke han var utilregnelig.
Han var ikke psykisk syk. Han ønsket å bli kjent.
MANNEN SOM SKJØT LENNON
Under alle andre forhold ville han blitt anklaget som psykisk syk.
Han skjøt feil mann.
Tekst: Tina Shortland